|  |  |  |  |  |  |  |  |
| --- | --- | --- | --- | --- | --- | --- | --- |
| Številka: 840-3/2025/4 | | | | | | | |
| Datum: 12. 6. 2025 | | | | | | | |
| EVA: 2025-1547-0003 | | | | | | | |
| GENERALNI SEKRETARIAT VLADE REPUBLIKE SLOVENIJE  [gp.gs@gov.si](mailto:gp.gs@gov.si) | | | | | | | |
| **ZADEVA: Novo gradivo št. 1: Sklep o določitvi objektov za odstranitev, ki ležijo na območju, kjer so predvideni državni ukrepi za preprečitev naravnih nesreč, brez katerih ni mogoče zagotoviti varnosti pred poplavami, na območju Občine Braslovče in Občine Polzela – predlog za obravnavo** | | | | | | | | | | | |
| **1. Predlog sklepov vlade:** | | | | | | | | | | | |
| Na podlagi 87. člena Zakona o obnovi, razvoju in zagotavljanju finančnih sredstev (Uradni list RS, št. 131/23, 81/24 in 109/24) v zvezi s 151.c členom Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23, 131/23 - ZORZFS in 62/24) je Vlada Republike Slovenije na … seji … pod točko … sprejela  SKLEP:  Vlada Republike Slovenije je sprejela Sklep o določitvi objektov za odstranitev, ki ležijo na območju, kjer so predvideni državni ukrepi za preprečitev naravnih nesreč, brez katerih ni mogoče zagotoviti varnosti pred poplavam, na območju Občine Braslovče in Občine Polzela ter ga skupaj z utemeljitvijo objavi v Uradnem listu Republike Slovenije.  Barbara Kolenko Helbl  GENERALNA SEKRETARKA  Priloge:   * Mnenje DRSV in SOPP (SM-LUČRDH16S) * Potrditev strokovnih mnenj Sveta Vlade Republike Slovenije za obnovo   Sklep prejmejo:   * Ministrstvo za naravne vire in prostor Republike Slovenije * Ministrstvo za finance Republike Slovenije * Služba Vlade Republike Slovenije za zakonodajo * Služba Vlade Republike Slovenije za obnovo po poplavah in plazovih * Svet Vlade Republike Slovenije za obnovo * Občina Polzela * Občina Braslovče * lastniki | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov: /** | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | |
| * Boštjan Šefic, državni sekretar * Urška Hočevar, vršilka dolžnosti direktorice Direkcije Republike Slovenije za vode * Sandra Martinič, sekretarka v Službi Vlade Republike Slovenije za obnovo po poplavah in plazovih | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva: /** | | | | | | | | | | | |
| **4. Predstavniki vlade, ki bodo sodelovali pri delu državnega zbora: /** | | | | | | | | | | | |
| **5. Kratek povzetek gradiva:** | | | | | | | | | | | |
| Republiko Slovenijo je 4. avgusta 2023 prizadela naravna nesreča večjega obsega, ki je zaradi obsežnega deževja povzročila poplave in zemeljske plazove. V skladu s 87. členom Zakona o obnovi, razvoju in zagotavljanju finančnih sredstev (Uradni list RS, št. 131/28, 81/24 in 109/24, v nadaljnjem besedilu: ZORZFS) se s sklepom vlade določi objekte za nujno odstranitev in ugotovi javne koristi, z namenom odstranitve kjer so predvideni državni ukrepi za preprečitev naravnih nesreč, brez katerih ni mogoče zagotoviti varnosti pred poplavami. Sklep temelji na strokovnih podlagah, ki jih je pripravila Direkcija Republike Slovenije za vode in jih je predhodno potrdil Svet Vlade Republike Slovenije za obnovo. Gradivo je bilo javno razgrnjeno 15 dni na spletni strani vladne službe za obnovo in na krajevno običajen način. V okviru javne razgrnitve je imela javnost možnost dajanja pripomb in predlogov. Predvidena potrebna sredstva so ocenjena v višini 1.600.000,00 evra. Predloženi sklep je podlaga za cenitev nepremičnine, na podlagi česar bodo znane konkretne vrednosti nepremičnin za vsak posamezni objekt.  Novo gradivo št. 1 je bilo dopolnjeno skladno s prejetimi mnenji SVZ in MNVP. | | | | | | | | | | | |
| **6. Presoja posledic za:** | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | | **DA** |
| b) | usklajenost slovenskega pravnega reda s pravnim redom Evropske unije | | | | | | | | | | NE |
| c) | administrativne posledice | | | | | | | | | | NE |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | | NE |
| d) | okolje, vključno s prostorskimi in varstvenimi vidiki | | | | | | | | | | NE |
| e) | socialno področje | | | | | | | | | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | | NE |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.)  Gradivo ima večje posledice na državni proračun. Predvidena potrebna sredstva so ocenjena v višini 1.600.000,00 EUR. | | | | | | | | | | | |
|  | | | | | | | | | | | |
| 1. **Ocena finančnih posledic, ki niso načrtovane v sprejetem proračunu** | | | | | | | | | | | |
|  | | Tekoče leto (t) | | | t + 1 | | | t + 2 | | t + 2 | |
| Predvideno povečanje (+) ali zmanjšanje (–) prihodkov DP | |  | | |  | | |  | |  | |
| Predvideno povečanje (+) ali zmanjšanje (**–**) prihodkov OP | |  | | |  | | |  | |  | |
| Predvideno povečanje (+) ali zmanjšanje (**–**) odhodkov DP | |  | | |  | | |  | |  | |
| Predvideno povečanje (+) ali zmanjšanje (**–**) odhodkov OP | |  | | |  | | |  | |  | |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | | |  | | |  | |  | |
| 1. **Finančne posledice za državni proračun** | | | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | | | |
| Ime proračunskega uporabnika | | | Šifra in naziv ukrepa, projekta | | | Šifra in naziv PP | | Znesek za tekoče leto (t) | | Znesek za  t + 1 | |
| MNVP - Sklad za obnovo | | |  | | |  | | 1.600.000,00 | |  | |
| **SKUPAJ** | | |  | | |  | | 1.600.000,00 | |  | |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | | | |
| Ime proračunskega uporabnika | | | Šifra in naziv ukrepa, projekta | | | Šifra in naziv PP | | Znesek za tekoče leto (t) | | Znesek za  t + 1 | |
|  | | |  | | |  | |  | |  | |
| **SKUPAJ** | | |  | | |  | |  | |  | |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | | |
| Novi prihodki | | | | | | | Znesek za tekoče leto (t) | | Znesek za t + 1 | | |
|  | | | | | | |  | |  | | |
| **SKUPAJ** | | | | | | |  | |  | | |
|  | | | | | | |  | |  | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  Kratka obrazložitev: | | | | | | | | | | | |
| **8. Predstavitev sodelovanja z združenji občin:** | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin | | | | | | | | | | NE | |
| Gradivo (predpis) je bilo poslano v mnenje: | | | | | | | | | |  | |
| * Skupnost občin Slovenije SOS | | | | | | | | | | NE | |
| * Združenje občin Slovenije ZOS | | | | | | | | | | NE | |
| * Združenje mestnih občin Slovenije ZMOS | | | | | | | | | | NE | |
| Predlogi in pripombe združenj so bili upoštevani:   * v celoti, * večinoma, * delno, * niso bili upoštevani. | | | | | | | | | | | |
| Bistveni predlogi in pripombe, ki niso bili upoštevani: | | | | | | | | | | | |
| **9. Predstavitev sodelovanja javnosti:** | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | | NE | |
| Skladno s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14 in 164/20) sodelovanje javnosti pri sprejemu predloga sklepa ni potrebno. | | | | | | | | | | | |
| (Če je odgovor **DA**, navedete: | | | | | | | | | | | |
| Datum objave: | | | | | | | | | | | |
| V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti. | | | | | | | | | | | |
| Mnenja, predlogi in pripombe z navedbo predlagateljev: | | | | | | | | | | | |
| Upoštevani so bili:   * v celoti, * večinoma, * delno, * niso bili upoštevani. | | | | | | | | | | | |
| Bistvena mnenja, predlogi in pripombe, ki niso bili upoštevani, ter razlogi za neupoštevanje: | | | | | | | | | | | |
| Poročilo je bilo dano… | | | | | | | | | | | |
|  | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | | NE | |
| **11. Gradivo je uvrščeno v delovni program vlade:** | | | | | | | | | | NE | |
| Boštjan ŠEFIC  DRŽAVNI SEKRETAR | | | | | | | |

PREDLOG SKLEPA

Na podlagi 87. člena Zakona o obnovi, razvoju in zagotavljanju finančnih sredstev (Uradni list RS, št. 131/23, 81/24 in 109/24) v zvezi s 151.c členom Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23, 131/23 – ZORZFS in 62/24) je Vlada Republike Slovenije sprejela

**SKLEP**

**o določitvi objektov za odstranitev, ki ležijo na območju, kjer so predvideni državni ukrepi za preprečitev naravnih nesreč, brez katerih ni mogoče zagotoviti varnosti pred poplavami, na območju Občine Braslovče in Občine Polzela**

**I**

Zaradi državnih ukrepov za preprečitev naravnih nesreč, brez katerih ni mogoče zagotoviti varnosti pred poplavami, je nujno potrebna in v javno korist odstranitev naslednjih objektov:

* Male Braslovče 110, Občina Braslovče, št. stavbe: 315, parc. št. 654/44, k. o. 983 Male Braslovče (št. strokovnega mnenja 350-304/2024/4);
* Preserje 50, Občina Braslovče, št. stavbe: 489, parc. št. 654/40, k. o. 983 Male Braslovče (št. strokovnega mnenja 350-304/2024/4);
* Preserje 51, Občina Braslovče, št. stavbe: 537, parc. št. 654/71, k. o. 983 Male Braslovče (št. strokovnega mnenja 350-304/2024/4);
* Podvin pri Polzeli 88, Občina Polzela, št. stavbe: 407, parc. št. 654/57, k. o. 983 Male Braslovče (št. strokovnega mnenja S350-304/2024/4).

**II**

Ta sklep začne veljati naslednji dan po objavi v Uradnem listu Republike Slovenije.

Št. …

Ljubljana, dne …

EVA …

Vlada Republike Slovenije  
dr. Robert Golob  
predsednik

**Utemeljitev:**

Služba Vlade Republike Slovenije za obnovo po poplavah in plazovih (v nadaljnjem besedilu: služba) je v skladu s 87. členom Zakona o obnovi, razvoju in zagotavljanju finančnih sredstev (Uradni list RS, št. št. 131/23, 81/24 in 109/24; v nadaljnjem besedilu: ZORZFS) in drugim odstavkom 151.c člena Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS in 62/24; v nadaljnjem besedilu: ZIUOPZP) z javnim naznanilom na osrednjem spletnem mestu državne uprave in na krajevno običajen način razgrnila strokovna mnenja in osnutek sklepa Vlade Republike Slovenije, ki se nanašajo na objekte, opredeljene v 87. členu ZORZFS. V skladu s prvim odstavkom 151.b člena ZIUOPZP je služba izdelala strokovno mnenje, ki temelji na strokovnih podlagah in projekta, ki ju je pripravila Direkcija Republike Slovenije za vode (v nadaljnjem besedilu: DRSV).

Služba pripravi strokovno mnenje v katerem se opredelijo objekti, katerih odstranitev je nujno potrebna, ker ležijo na območju, kjer so predvideni državni ukrepi za preprečitev naravnih nesreč, brez katerih ni mogoče zagotoviti varnosti pred poplavami. V strokovnem mnenju, ki temelji na strokovnih podlagah in projektu DRSV, se po pravilih stroke ugotovijo in izkažejo razlogi za odstranitev objektov, opredeljenih v 87. členu ZORZFS.

S sklepom Vlade Republike Slovenije se v skladu s 87. členom ZORZFS v zvezi s prvim odstavkom 151.c člena ZIUOPZP izkaže javna korist, s čimer se opredeli in utemelji, da je zaradi predvidenih državnih ukrepov za preprečitev naravnih nesreč, brez katerih ni mogoče zagotoviti varnosti pred poplavami, odstranitev objektov nujno potrebna in v javno korist. Sklep temelji na strokovnem mnenju, ki ga predhodno potrdi Svet Vlade Republike Slovenije za obnovo (v nadaljnjem besedilu: Svet Vlade RS za obnovo).

Svet Vlade RS za obnovo je na podlagi 151.c člena ZIUOPZP obravnaval zgoraj navedeno strokovno mnenje. Strokovno mnenje in strokovne podlage so bili Svetu Vlade RS za obnovo poslani 20. 2. 2025. Strokovno mnenje je Svet Vlade RS za obnovo potrdil na seji 3. 3. 2025.

V skladu z drugim odstavkom 151.c člena ZIUOPZP, se je osnutek sklepa Vlade Republike Slovenije, strokovno mnenje in sklepe Sveta Vlade RS za obnovo o potrditvi strokovnega mnenja javno razgrnilo. Lastniki objektov kot tudi zainteresirana javnost so tako lahko v roku 15 dni posredovali svoja mnenja, pripombe in predloge na razgrnjeno gradivo. Služba v času razgrnitve ni prejela mnenj, pripomb ali predlogov.

Služba je pripravila strokovno mnenje, na podlagi strokovnih podlag in projekta DRSV, za spodaj navedene objekte, za katere se strokovno ocenjuje, da je njihova odstranitev nujno potrebna, ker ležijo na območju, kjer so predvideni državni ukrepi za preprečitev naravnih nesreč, brez katerih ni mogoče zagotoviti varnosti pred poplavami:

* Male Braslovče 110, Občina Braslovče, št. stavbe: 315, parc. št. 654/44, k. o. 983 Male Braslovče (št. strokovnega mnenja 350-304/2024/4);
* Preserje 50, Občina Braslovče, št. stavbe: 489, parc. št. 654/40, k. o. 983 Male Braslovče (št. strokovnega mnenja 350-304/2024/4);
* Preserje 51, Občina Braslovče, št. stavbe: 537, parc. št. 654/71, k. o. 983 Male Braslovče (št. strokovnega mnenja 350-304/2024/4);
* Podvin pri Polzeli 88, Občina Polzela, št. stavbe: 407, parc. št. 654/57, k. o. 983 Male Braslovče (št. strokovnega mnenja 350-304/2024/4).

Predmetni objekti in njihova širša okolica v obstoječem stanju ležijo v razredu preostale poplavne nevarnosti. Območja vseh štirih objektov so bila poplavljena tudi ob visokovodnem dogodku 4. avgusta 2023. Objekti ležijo v območju omilitvenega ukrepa – aktivacije poplavnega območja, predvidenega v sklopu projekta iz načrta za okrevanje in odpornost (v nadaljnjem besedilu: NOO), Ločica–Letuš. Obstoječe poplavno območje se bo po izvedbi ukrepov iz NOO načrtno še dodatno aktiviralo, zaradi česar se bo poplavna ogroženost teh objektov povečala.

Iz strokovnega mnenja št. 350-304/2024/4 izhaja, da so tehnično izvedljivi individualni ukrepi, med drugim protipoplavni zidovi oziroma nasipi okoli ohišnic objektov, kjer se za dostop do objektov pusti odprtina. Težava je v odzivnem času, saj ima Savinja na tem odseku hudourniški značaj, montažo protipoplavnih panelov na odprtine pa načeloma izvajajo gasilci. Ti objekti so odročni in težje dostopni, takšna intervencija pa je lahko ob hitrem naraščanju vode neuspešna, še več, lahko pomeni tudi nevarnost za vozila in intervencijske ekipe. Celotno območje nad Polzelo je že danes poplavno območje in je eno redkih skoraj neposeljenih območij na obravnavanem odseku, kjer je še mogoče vzpostavljati dodatne retencijske kapacitete.

Na podlagi pripravljenega strokovnega mnenja se je, za zagotovitev dodatnih retencijskih kapacitet, za navedene objekte kot najustreznejša rešitev pokazala odstranitev. Ugotovitev in utemeljitev razlogov za nujno odstranitev objektov zaradi izvedbe državnih ukrepov za preprečitev naravnih nesreč temeljita na strokovnem mnenju št. 350-304/2024/4 z dne 24. 1. 2025 in na potrditvi Sveta Vlade RS za obnovo z dne 3. 3. 2025, ki izkazujejo dejstva in okoliščine za celotno območje ter navedene posamezne objekte. Glede na navedeno je odstranitev navedenih objektov zaradi predvidenih državnih ukrepov za preprečitev naravnih nesreč, brez katerih ni mogoče zagotoviti varnosti pred poplavami, nujno potrebna in v javno korist.